DECIZIA COMISIEI
din 29 iunie 2007
de rectificare a Directivei 2006/132/CE și de modificare a Directivei 91/414/CEE în vederea înscrierii substanței active procimidon
[notificată cu numărul C(2007) 3066]
(Text cu relevanță pentru SEE)
(2007/452/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
întrucât:
(1)
Anexa la Directiva 2006/132/CE a Comisiei (2) conține o eroare care trebuie rectificată, și anume exprimarea unei cantități în grame în loc de kilograme.
(2)
Această rectificare trebuie să producă efecte de la data intrării în vigoare a Directivei 2006/132/CE. Aceste efecte retroactive nu aduc atingere drepturilor individuale.
(3)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
În anexa la Directiva 2006/132/CE, în coloana „Dispoziții specifice”, cea de-a treia liniuță se înlocuiește cu următorul text:
„-
0,75 kg de substanță activă pe hectar și pe aplicare”.
Articolul 2
Prezenta decizie se aplică de la 1 ianuarie 2007.
Articolul 3
Prezenta decizie se adresează statelor membre.
Adoptată la Bruxelles, 29 iunie 2007.